## Odluka o usklađivanju akontacija mirovina, doplatka za pomoć i njegu i novčanih naknada za tjelesno oštećenje od 1. kolovoza 1992.

### NN 87/1992 (18.12.1992.), Odluka o usklađivanju akontacija mirovina, doplatka za pomoć i njegu i novčanih naknada za tjelesno oštećenje od 1. kolovoza 1992.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 3c. stavka 3. Zakona o preuzimanju saveznog zakona
iz oblasti mirovinskoga i invalidskog osiguranja vojnih osiguranika koji
se u Republici Hrvatskoj primjenjuje kao republički zakon ("Narodne
novine", br. 53/91, 73/91 i 18/92) i članka 6. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", br. 58/90 i 21/92), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 8. prosinca
1992., donosi

## ODLUKU

### o usklađivanju akontacija mirovina, doplatka za pomoć i njegu i novčanih naknada za tjelesno oštećenje od 1. kolovoza 1992.

1. Akontacije mirovina i drugih novčanih pimanja korisnika iz članka
3b. Zakona o preuzimanju saveznog zakona iz oblasti mirovinskoga i invalidskog
osiguranja vojnih osiguranika koji se u Republici Hrvatskoj primjenjuje
kao republički zakon ("Narodne novine", br. 53/91, 73/91 i 18/92),
koje su od 1. veljače 1992. povećane za 14,58% prema Odluci o usklađivanju
akontacija mirovina, doplatka za pomoć i njegu i novčanih naknada za tjelesno
oštećenje od 1. veljače 1992. ("Narodne novine", broj 26/92),
od 1. ožujka 1992. povećane za 8,88% prema Odluci o usklađivanju akontacija
mirovina, doplatka za pomoć i njegu i novčanih naknada za tjelesno oštečenje
od 1. ožujka 1992. ("Narodne novine", broj 33/92), od 1. travnja
1992. povećane za 11,4% prema Odluci o usklađivanju akontacija mirovina,
doplatka za pomoć i njegu i novčanih naknada za tjelesno oštećenje od 1.
travnja 1992. ("Narodne novine", broj 48/92), od 1. svibnja 1992.
za 16% prema Odluci o usklađivanju akontacija mirovina, doplatka za pomoć
i njegu i novčanih naknada za tjelesno oštećenje od 1. svibnja 1992. ("Narodne
novine", broj 49/92), od 1. lipnja 1992. za 18,3% prema Odluci o usklađivanju
akontacija mirovina, doplatka za pomoć i njegu i novčanih naknada za tjelesno
oštećenje od 1. lipnja 1992. ("Narodne novine", broj 56/92) od
1. srpnja 1992. za 16,5% prema Odluci o usklađivanju akontacija mirovina,
doplatka za pomoć i njegu i novčanih naknada za tjelesno oštečenje od 1.
srpnja 1992. ("Narodne novine", broj 57/92), povećavaju se od
1. kolovoza 1992. za 10,92%.

2. Akontacija mirovine usklađena prema točki 1. ove odluke ne može iznositi
više od 50.316.- HRD, niti manje od 12.815.- HRD mjesečno.

3. Akontacija doplatka za pomoć i njegu i novčanih naknada za tjelesno
oštećenje usklađenih po ovoj odluci isplaćivat će se od 1. kolovoza 1992.
najviše u svoti koja od 1. kolovoza 1992. pripada korisnicima tih prava
u Republičkom fondu mirovinskoga i invalidskog osiguranja radnika Hrvatske.
4. Kao osnovica za povećanje akontacije mirovine i drugih novčanih primanja,
prema ovoj odluci, uzima se svota koja je korisnicima pripadala na dan
1. kolovoza 1992.

5. Usklađivanje akontacija mirovina i drugih novčanih primanja prema
ovoj odluci obaviti će se po službenoj dužnosti, bez donošenja rješenja.

6. Ova odluka stupa na snagu osmoga dana od dana objave u "Narodnim
novinama",a primjenjuje se od 1. kolovoza 1992.

Klasa: 140-13/92-01/4806

Urbroj : 341-99-01/92-7

Zagreb, 8. prosinca 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 87/1992-2248